αρχοντος δαμωνος μηνος ποιτροπιου βουλευοντων ταν πρωταν εξαμηνον βαβυλου του αιακιδα κλεωνος του δαμοσθενεος γραμματευοντος διωνος του επισθενεος επι τοισδε απεδοντο αμυντας και αντιγενιδας και νικοστρατος τωι απολλωνι τωι πυθιωι σωμα ανδρειον ωι ονομα φιλωτας το γενος μακεδονα τιμας αργυριου μναν δεκα και ταν τιμαν εχοντι πασαν καθως επιστευσε φιλωτας τωι θεωι ταν ωναν εφ ωιτε ελευθερος ειμεν και ανεφαπτος απο παντων τον παντα βιον ποιεων ο κα θεληι και αποτρεχων οις κα θεληι. βεβαιωτηρ κατα τον νομον τας πολιος ταραντινος μνασιθεου. ει δε τις απτοιτο φιλωτα επι καταδουλισσμωι βεβαιον παρεχοντων τωι θεωι ταν ωναν οι τε αποδομενοι αμυντας και αντιγενιδας και νικοστρατος και ο βεβαιωτηρ ταραντινος. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες φιλωταν επ ελευθεριαι ως ελευθερον εοντα αζαμιοι εοντες οι συλεοντες και ανυποδικοι πασας δικας και ζαμιας. μαρτυροι τοι ιερεις του απολλωνος δρομοκλειδας αρχων και οι αρχοντες βαβυλος κλεων διων και ιδιωται πραξων φιλων φιλαγρου δαμων ξενωνος κλευδαμος πολυκρατεος πολυτιμιδας μελισσιωνος δαμων δεξωνδα τιμοκρατης ευκρατεος γοργιλος αγιων πολυκλειτου λαιαδας αρτεμιδωρος τιμοκριτος ερασιππος φιλοκρατεος.
Phokis — Delphi — 140-100 BC
 140-100 BC